AZ ÍTÉLET VITORLÁI

TURÓCZI ZOLTÁN

TARTALOM

Impresszum

Bevezetés

I. FEJEZET. - Átkozottak Szentélye

II. FEJEZET. - Baljós Fuvalmak

III. FEJEZET. - A Barát Kötelme

IV. FEJEZET. - Üvöltő Iszonyat

V. FEJEZET. - Vígalom Gyilkosa

VI. FEJEZET. - Leplezetlen Rejtelem

VII. FEJEZET. - Hatalmasok Fátuma

IMPRESSZUM

2024

Underground Kiadó Kft.

www.undergroundkiado.hu

Minden jog fenntartva!

Copyright © Turóczi Zoltán, 2024

Szöveg © Turóczi Zoltán

BEVEZETÉS

Az évszámításunk szerinti 1821-ben járunk, az Egyesült Királyság hajdani birodalmának romjain. Mostanra egész kalózhordák lepték el a szigetország szinte minden szegletét, kegyetlenkedéssel, mészár-lással és fosztogatással emésztve a Birodalom kevéske megmaradt húsát. A romlás lassan, de biztosan a teljes enyészetbe sodorja az egykori királyság földjét, bár vannak még akik megszállottan küzde-nek saját, porból kelt uradalmuk álmát kergetve.

Az időben korábbra visszanyúlva, egészen pontosan 1760-ba, miután az Egyesült királyság hadserege, egy hosszú és mérhetetlen veszteségeket követelő háborúzást követően végre sikeresen vissza-verte a Francia megszállókat, járványok söpörtek végig a megmarad-takon, éhínség tizedelte őket, III. Edward király halála után pedig az egységes országról és hadseregéről, mi a világ kétség kívül egyik leghatalmasabbja volt egykor, már nem beszélhettünk. Az ország szétszakadása után, immár semmi sem állhatott a káosz útjába, hara-miák egész hordáit kitermelve, kalózkompániákat szülve és bérgyilkos szervezeteknek teret engedve. Hosszú évek elteltével három nagyobb népsűrűségű terület kezdett kialakulni, hol lassan újjáépült a társadalmi berendezkedés, megnőtt a kereskedelem és beindult a ha-diipar, így különálló, egymástól független uradalmak jöttek létre, mi-ken az úgynevezett hadurak ültek trónt, minduntalan keresztezve

egymás törekvéseit. Ez további harcokhoz és háborúskodáshoz veze-tett, mik annyira szétzilálták az amúgy is megtépázott birodalom maradékát, hogy a hadurak ideiglenes fegyvernyugvási paktumot kötöttek, a további belviszályok mindent romba döntő lángtengeré-nek megfékezése érdekében. Ennek célja természetesen nem más volt, mint felkészülés az eljövendő vérontásra. Az így kialakult hi-degháborús állapot már 17 éve húzódott a 43 évig tartó háborúskodás után, egészen 1820-ig, mialatt a hadurak területein kívül eső ré-giókban, senki részéről nem kezdődött meg a rendteremtés. Azonban saját hatalmi körükben a hadurak minden lehetséges eszközzel készültek, mostanra igen tekintélyes haderőt kiállítva. Ezt a soroza-tos erődemonstrációk követték, mik minden alkalommal egyre messzebbre merészkedtek, a törékeny béke végleges megroppanását siettetve. A nagy uralkodó Lord Hayden Ethelstan, ki a legerősebb és legkiterjedtebb hatalommal bíró, végletekig militarizált provinci-ák birtokosa, egyre több és több komoly pusztító erejű hadsereg ki-vonulását indítja meg északon, a klánok által birtokolt és sanyarga-tott falvak és városok visszafoglalására, míg legfőbb riválisa, Lord Sebastian Selvig inkább a kalózhordákat támogatja területein.

Ugyanakkor a királyi vérvonal utolsó életben maradt tagja Clarence Herceg, ki az utolsó a hadurak listáján, meggyőződéseként vallja, a diplomáciai út az egyetlen, mi újra összekovácsolhatja a nemzetet.

Azonban békés törekvései már nem sokáig képesek visszatartani a már régóta ketrecében dühöngő fenevadat.

E kitörni készülő vulkán nem sok jóval kecsegtet, mikor egy független kalózhajó szeli át az Atlanti-Óceán szélét, majd beérve az Északi-Tenger nyílt vizeire, annak hullámain vitorlázva tovább igyekszik úticélja felé. S ezzel el is érkeztünk történetünk fonalának kezdetéhez, az úr 1821. évéhez. A szóban forgó hajó nem más mint az Ítélet, a kérdéses úticél pedig a mindentől félreeső, eredetileg

Everbay-ként ismert, de egy a széles tengereken hírhedt kalóz jóvol-tából átkeresztelt, Vérkő nevet viselő apró szigetváros. A habokat szelő kapitány, az "Aspiránsok Döntvénye"-ként is emlegetett, Reaver Reed (Rivör Ríd) maga. E becenév akkor ragadt rá azt mondják, mikor a hadúr Lord Hayden Ethelstan megbízásából, a Norvég Tengereken kutattak egy bizonyos dezertált hajó után. A hosszantartó keresést követően egy nyomra bukkantak, miszerint a szökött kapitány "A Rontás Aspiránsai"-nak nevezett, északról érkezett kalóz-kompániába verődött. Rövid mérlegelés után Reed úgy döntött bár-mi áron elvégzi a megbízást, majd a kompánia több mint egy tucat hajóját küldte a mélybe, alig pár hét leforgása alatt. Ezzel lényegében teljesen sikerült feloszlatnia a klánt, a közeli kikötő városokban pedig dalok zengték az Aspiránsok Döntvényének legendáját. Ezután nevét egészen a haldokló birodalom szívéig űzte a szél. Az immáron hat éve kapitányi tisztséget betöltő Reaver, ez év novemberétől éli harmincadik esztendejét. Külsőre olyan, aki egyáltalán nem nevez-hető termetes embernek, bár magassága valamelyest kiemelkedőbb az átlagosnál. Öltözéke sem egy közönséges, toprongyos kalózé, amelyet csak az évek sodrásában letapadt mocsokréteg tart össze, nem! Vállszéles kerek kalapja alatt a magára szabatott, térd alá lógó gótikus kabát takarja masszív mellvértjét, majd az erősszálú testhez igazodó nadrágját, lentről pedig egy pár, saját maga által tervezett magasszárú fekete bőrcsizma teszi az előbbi állítás bizonyságát. Hű-séges hitvesei képében két pisztolya, Tália és Zia súlya érződik dere-kán kabátja rejtő leple alatt.

Páratlan kivitelű íveket mutató hajója az Ítélet, mind gyorsaságá-ban, mind ütőképességében példátlan a ráépített, korát meghaladó vitorlarendszernek és az oldalanként huszonegy sorágyúnak kö-szönhetően. A három főárbócon kifeszítve terebélyesednek Az Ítélet Vitorlái, impozáns mélybordó színben pompázva, míg szélükön rikí-

tó fehér míves díszítés ékeskedik. A hajó testét képző fekete deszkák tűpontos illesztéseinél acélmerevítők domborulnak körbe a hajón, megdöbbentő szívósságot kölcsönözve így az Ítéletnek. A hajó orrán előreugró orrárbóctörzs alatt, egy talán már száz esztendőt is megélt orrdísz hasítja a tengeri levegőt, egy tölgyből faragott óriási hollóko-ponyát formálva. A sorágyúkon felül, az egy-egy gigantikus méretű

és irdatlan horderővel bíró távolsági löveg, akár egyetlen találata is elegendő lehet a csata lezárásához, a csaknem 700mm-átmérőjű cső-ből kilőtt masszív veszedelemnek hála. Ezeket komoly átalakítások hiányában, telepíteni sem lehetett volna a hajó egyensúlyának felbo-rítása nélkül, ám ezúttal Reaver képtelen volt nemet mondani mega-lomániájának. Hogy a súlypontot a lehető leglejjebb helyezzék, a fe-délköz elejében az orrdísz alól nyílik a Baltazárnak keresztelt ször-nyeteg, míg hátuljába a kapitányi kabin alá építve, Aurora gondos-kodik az Ítélet méltán hírhedt nevéről. Emellett hajójának legénysé-gét tekintve sincsen szégyenkezni valója, miután az embertelen elvá-rásokat támasztó bekerülési kritériumok kiszűrik jószerivel még a kimagaslót is, egyedül az elitnek hagyva helyet. Így egytől-egyig jó-kötésű, komoly harctudással bíró veteránok, volt milicisták és zeló-ták alkotják soraikat, igen magas szintű hadi felszerelésben és fegyverzettel.

Utazásaik során kisebb-nagyobb hatalmaknak, szervezeteknek, szektáknak és városoknak teljesítenek megbízásokat, a zsoldoskaló-zok legjobbjainak egyikeként, nem elhanyagolható árakért. Foglalko-zásukból kifolyólag számtalan összetűzésbe keveredtek már sok más kalózklánnal, mint például a "Keservhozók"-kal, vagy a jelentősnek számító névvel bíró kalóz, Vasverő vezetése alatt álló kártevőkkel a

"Garázdafiak"-kal. A megmaradt birodalmi erőkkel ugyan ellenséges viszony nem állt fent, sőt a hadurak közül többen is gyakori megbí-zóik voltak, de mint uralkodók, sosem tartották őket többre egyszerű

söpredék kalózoknál. Az úgynevezett "Fejbérezők" nevet viselő bérgyilkos szervezettel is, több sikeres üzletük is volt már a múltban.

Azonban néhány napja, mikor az Ítélet egy ígéretes megbízás remé-nyében Írország déli határára vitorlázott, majd felvette a kapcsolatot egy ott befolyásos koalícióval, a Szervezet merényletet kísérelt meg kapitánya ellen. A halott bérgyilkosnál talált levél nem egyértelműen de kimondja, hogy Reed félreállítása után gondoskodjon a Vasverő

uralta Vérkőre érkező, meg nem nevezett szállítmányról. Hogy meg-tudja ki bízta meg a szervezetet halálával, és az milyen kapcsolatban áll a Garázdafiakkal, azonnal cselekednie kell. Ír érdekeltségeinek hátat fordítva késedelem nélkül bont vitorlát, majd célba veszi Vasverő rejtekét, a már korábban említett Vérkő eldugott szigetét. Azonban még nem sejti, hogy a leszámolás során oly sötét és alantas tit-kokra bukkan majd, mik olyan útra terelik, mely úton döntéseinek súlya túlmutat majd azon, mire egy nívós zsoldosként számíthatott.

Kimerítő utazását követően a közönségesnek semmiképpen sem ne-vezhető hajó s legénysége, élükön egy kisebb legendával, hamarosan eléri a fekete mélyben lappangó titkát őrző Vérkő kicsinyke kikötőjét.

Document Outline

- Cover

- Title Page

- Tartalom

- Impresszum

- Bevezetés

- I. FEJEZET. - Átkozottak Szentélye

- II. FEJEZET. - Baljós Fuvalmak

- III. FEJEZET. - A Barát Kötelme

- IV. FEJEZET. - Üvöltő Iszonyat

- V. FEJEZET. - Vígalom Gyilkosa

- VI. FEJEZET. - Leplezetlen Rejtelem

- VII. FEJEZET. - Hatalmasok Fátuma